Title: HAAPSALU LINNAVALITSUS
Author: Anu
Last saved by: Asta Urb

K O R R A L D U S

Haapsalu,				18.juuni 2008 nr 446

Detailplaneeringu kehtestamine
(Kalda tn 25, Haapsalu)

Haapsalu Linnavalitsus algatas Kalda tn 25 krundi detailplaneeringu 07.11.2006 korraldusega nr 814. Planeeringu eesmärk on olemasoleva väikeelamumaa krundi jagamine, et moodustada kaks omaette krunti. Planeering on nõuetekohaselt kooskõlastatud. Vastavalt planeerimisseaduse § 22 lg 1 p 1 on loobutud detailplaneeringu koostamisel § 12 lg 1 ja §§ 18 –21 sätestatud planeeringu avalikustamise nõuete täitmisest, asendades need planeeritava krundi ja naaberkruntide omanike kooskõlastustega ja menetleda planeeringut lihtsustatud korras.
Juhindudes Haapsalu põhimääruse § 35 lg 1 p 2, kohaliku omavalitsuse korralduse seaduse § 6 lg 3 p 1, § 30 lg 1 p 3, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada Kalda tn 25, Haapsalu krundi detailplaneering.
2.	Linnaarhitektil (A. Joost) saata ühe kuu jooksul planeeringu kehtestamise päevast arvates korralduse koopia ja kehtestatud planeering Lääne maavanemale ja Maa-ameti Lääne katastribüroole.
3.	Linnavalitsusel avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks Evi Otsa`le ja Kadri Mitt’ile korralduse koopia saatmisega posti teel, ehitus- ja planeerimisosakonnale (A. Joost), linnageodeedile (V.Vapper) korralduse koopia üleandmisega allkirja vastu.
5.	Korraldus jõustub teatavakstegemisest.
6.	Korraldus  avalikustada väljapanekuga linnavalitsuse fuajees.
7.	Planeeringu kehtestamise korralduse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see korraldus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Ingrid Danilov
Linnapea				Elfrida Kuldsaar
				Linnasekretäri asendaja